CELEX: 52010PC0360
Language: sl
Date: 2010-07-05
Title: Predlog Izvedbeni sklep Sveta o dovoljenju Republiki Latviji, da uporabi ukrep odstopanja od člena 287 Direktive Sveta 2006/112/ES o skupnem sistemu davka na dodano vrednost

|

52010PC0360

 Predlog Izvedbeni sklep Sveta o dovoljenju Republiki Latviji, da uporabi ukrep odstopanja od člena 287 Direktive Sveta 2006/112/ES o skupnem sistemu davka na dodano vrednost  /* KOM/2010/0360 končno - NLE 2010/0193 */  

	[pic] | EVROPSKA KOMISIJA |Bruselj, 5.7.2010COM(2010)360 konč.2010/0193 (NLE)PredlogIZVEDBENI SKLEP SVETAo dovoljenju Republiki Latviji, da uporabi ukrep odstopanja od člena 287 Direktive Sveta 2006/112/ES o skupnem sistemu davka na dodano vrednostOBRAZLOŽITVENI MEMORANDUMOZADJE PREDLOGA |110 | Razlogi za predlog in njegovi cilji V skladu s členom 395(1) Direktive 2006/112/ES z dne 28. novembra 2006 o skupnem sistemu davka na dodano vrednost (v nadaljnjem besedilu: Direktiva o DDV) lahko Svet soglasno na predlog Komisije kateri koli državi članici dovoli uporabo posebnih ukrepov za odstopanje od določb navedene direktive zaradi poenostavitve postopka pobiranja DDV ali za preprečitev nekaterih vrst davčnih utaj ali izogibanja plačilu davkov. V pismu, ki ga je Generalni sekretariat Komisije evidentiral 17. februarja 2010, je Latvija zaprosila za dovoljenje, da oprosti davčne zavezance, katerih letni promet ne presega 50 000 EUR. V skladu s členom 395(2) Direktive 2006/112/ES je Komisija s pismom z dne 4. maja 2010 obvestila druge države članice o zahtevku Latvije. Komisija je s pismom z dne 7. maja 2010 obvestila Latvijo, da ima na voljo vse informacije, potrebne za presojo zahtevka. |120 | Splošno ozadje Poglavje 1 naslova XII Direktive o DDV državam članicam omogoča, da uporabijo posebne sisteme za mala podjetja, vključno z oprostitvijo davčnih zavezancev, ki ne dosegajo določene višine letnega prometa. Ta oprostitev pomeni, da davčnemu zavezancu ni treba obračunavati DDV na dobavljeno blago, zato pa ne more odbiti vstopnega DDV. Zgornja meja letnega prometa se med državami članicami razlikuje glede na datum njihovega pristopa. Za države članice, ki so pristopile po 1. januarju 1978, je prag letnega prometa določen v členu 287 Direktive o DDV. Za Latvijo je bil določen prag 17 200 EUR, kar pomeni 10 000 LVL po izračunu na podlagi protivrednosti zneska v nacionalni valuti na dan pristopa (člen 287(10) Direktive o DDV). Zahtevek za odstopanje, ki ga je predložila Latvija, je namenjen poenostavitvi sistema DDV za mala podjetja, pri čemer se zadevni ukrep za poenostavitev uvede za davčne zavezance, katerih letni promet ne presega 50 000 EUR. Ukrep bo znatno zmanjšal breme tistih podjetij, ki so upravičena do tega sistema, in jih razrešil številnih obveznosti glede DDV po običajni ureditvi DDV. Sistem za davčne zavezance ne bi bil obvezen, v primeru povečanja praga pa Latvija pričakuje, da bo ukrep za poenostavitev izkoristilo približno 60 % upravičenih davčnih zavezancev (leta 2008 jih je bilo 32 494). V skladu z analizo, ki jo je Latvija izvedla v zvezi z obračuni DDV, ki so jih predložili gospodarski subjekti s prometom do zadevnega praga, ima neto znesek DDV, ki ga ti davčni zavezanci izplačajo v nacionalni proračun, negativen predznak. Predlagani ukrep zato skorajda ne bi imel učinka na skupni znesek prihodkov iz naslova DDV, zbranih na končni stopnji porabe. Odstopanje bi veljalo do 31. decembra 2013 ali do začetka veljavnosti direktive o pragu letnega prometa, pod katerim je davčni upravičenec lahko oproščen DDV, pri čemer se upošteva zgodnejši datum. |130 | Obstoječe določbe na področju predloga Komisija je leta 2004 predlagala povečanje praga letnega prometa za oprostitev plačila DDV za davčne zavezance, ki bi bil na razpolago državam članicam (COM(2004) 728 konč.) na 100 000 EUR. |141 | Usklajenost z drugimi politikami in cilji Unije Se ne uporablja. |POSVETOVANJE Z ZAINTERESIRANIMI STRANKAMI IN OCENA UčINKA |Posvetovanje z zainteresiranimi stranmi |219 | Ni relevantno. |Zbiranje in uporaba izvedenskih mnenj |229 | Zunanje izvedensko mnenje ni bilo potrebno. |230 | Ocena učinka Namen te odločbe je uvedba ukrepa za poenostavitev, ki ukinja številne obveznosti DDV za podjetja, ki poslujejo z letnim prometom, manjšim od 50 000 EUR, in ima zato potencialno pozitiven učinek. Zaradi majhnega obsega odstopanja in časovno omejene uporabe, bo obseg v vsakem primeru omejen. |PRAVNI ELEMENTI PREDLOGA |305 | Povzetek predlaganih ukrepov Odobritev, da Latvija uporabi ukrep o odstopanju od Direktive 2006/112/ES, kar zadeva uvedbo ukrepa za poenostavitev za podjetja z letnim prometom, ki ne presega 50 000 EUR. |310 | Pravna podlaga Člen 395 Direktive o DDV 2006/112/ES z dne 28. novembra 2006 o skupnem sistemu davka na dodano vrednost. |329 | Načelo subsidiarnosti Predlog je v izključni pristojnosti EU. Načelo subsidiarnosti se zato ne uporablja. |Načelo sorazmernosti Predlog je v skladu z načelom sorazmernosti iz naslednjih razlogov. |331 | Ta sklep se nanaša na dovoljenje, izdano državi članici na njeno zahtevo, in ne pomeni nobene obveznosti. |332 | Zaradi omejenega obsega odstopanja je posebni ukrep sorazmeren z želenim ciljem. |Izbira instrumentov |341 | Predlagani instrumenti: sklep. |342 | Druga sredstva ne bi bila primerna iz naslednjih razlogov. V skladu s členom 395 Direktive o DDV 2006/112/ES o skupnem sistemu davka na dodano vrednost je odstopanje od skupnih pravil o DDV možno le z dovoljenjem Sveta, o katerem ta odloči soglasno na predlog Komisije. Sklep Sveta je najprimernejši instrument, ker je lahko naslovljen na posamezne države članice. |PRORAčUNSKE POSLEDICE |409 | Predlog ne vpliva na proračun Unije. |DODATNE INFORMACIJE |Klavzula o pregledu/reviziji/časovni omejitvi veljavnosti |533 | Predlog vsebuje klavzulo o časovni omejitvi veljavnosti. |E-3141 |2010/0193 (NLE)PredlogIZVEDBENI SKLEP SVETAo dovoljenju Republiki Latviji, da uporabi ukrep odstopanja od člena 287 Direktive Sveta 2006/112/ES o skupnem sistemu davka na dodano vrednostSVET EVROPSKE UNIJE JE –ob upoštevanju Pogodbe o delovanju Evropske unije,ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost[1] in zlasti člena 395(1) Direktive,ob upoštevanju predloga Komisije,ob upoštevanju naslednjega:1.  V pismu, ki ga je Generalni sekretariat Komisije evidentiral 17. februarja 2010, je Latvija zaprosila za dovoljenje za uporabo ukrepa odstopanja od člena 287(10) Direktive 2006/112/ES, da oprosti davčne zavezance, katerih letni promet ne presega 50 000 EUR. Tako bodo navedeni davčni zavezanci oproščeni nekaterih ali vseh obveznosti DDV iz poglavij 2–6 naslova XI Direktive o DDV.2.  V skladu s členom 395(2) Direktive 2006/112/ES je Komisija s pismom z dne 4. maja 2010 obvestila druge države članice o zahtevku Latvije. Komisija je s pismom z dne 7. maja 2010 obvestila Latvijo, da ima na voljo vse informacije, potrebne za presojo zahtevka.3.  V naslovu XII Direktive o DDV je državam članicam že na razpolago posebna ureditev za mala podjetja. Ta ukrep odstopa od naslova XII Direktive o DDV le, če je prag letnega prometa davčnega zavezanca v ureditvi višji od trenutno dovoljenega v Latviji v skladu s členom 287(10) Direktive 2006/112/ES, to je višji od 17 200 EUR.4.  Višji prag lahko znatno zmanjša obveznosti DDV za najmanjša podjetja, ker pa za davčne zavezance ni obvezen, se podjetja lahko odločijo za običajne ureditve DDV.5.  Komisija je v predlog Direktive za poenostavitev obveznosti glede davka na dodano vrednost z dne 29. oktobra 2004[2] dodala določbe, ki državam članicam omogočajo, da za ureditev oprostitve DDV določijo zgornjo mejo letnega prometa v vrednosti do 100 000 EUR ali njeni protivrednosti v nacionalni valuti, pri čemer se lahko ta znesek vsako leto posodobi. Zahtevek Latvije je skladen s tem predlogom.6.  Odstopanje ne bo vplivalo na lastna sredstva Evropskih skupnosti, pridobljena iz davka na dodano vrednost –SPREJEL NASLEDNJI SKLEP:Člen 1Z odstopanjem od člena 287(10) Direktive 2006/112/ES se Republiki Latviji dovoli oprostitev plačila DDV za davčne zavezance, katerih letni promet ne presega zneska 50 000 EUR v protivrednosti nacionalne valute na dan njenega pristopa.Člen 2Odstopanje preneha veljati na dan začetka veljavnosti direktive o spremembi zgornjih mej letnega prometa, do katerih so lahko davčni zavezanci oproščeni plačila DDV ali 31. decembra 2013, pri čemer se upošteva zgodnejši datum.Člen 3Ta sklep je naslovljen na Republiko Latvijo.V Bruslju,Za SvetPredsednik [1] UL L 347, 11.12.2006, str. 1.[2] COM(2004) 728 konč. (UL C 24, 29.1.2005, str. 8).